ജലജീവന് മിഷനില് തൊടിയൂരില് കുടിവെള്ളം കരുനാഗപ്പള്ളി ഗുണഭോക്താക്കള്ക്ക് വീടുകളില് കുടിവെള്ളമെത്തിക്കുന്ന ജലജീവന് മിഷന് പദ്ധതിക്ക് തൊടിയൂരില് തുടക്കമായി. കേന്ദ്രസംസ്ഥാന സര്ക്കാരുകളുടെയും തൊടിയൂര് പഞ്ചായത്തിന്റെയും പങ്കാളിത്തത്തോടെയാണ് പദ്ധതി നടപ്പാക്കുന്നത്. പഞ്ചായത്ത്തല ഉദ്ഘാടനം തൊടിയൂര് മഹാദേവര് കോളനിയില് സി ആര് മഹേഷ് എംഎല്എ നിര്വഹിച്ചു. ആദ്യഘട്ടത്തില് 3400 കുടുംബങ്ങള്ക്ക് കുടിവെള്ള കണക്ഷന് നല്കും. 20 കിലോമീറ്റര് നീളത്തില് പൈപ്പ് ലൈന് ദീര്ഘിപ്പിക്കും. മാലുമേല് ഭാഗത്ത് പുതിയ കുഴല്ക്കിണര് സ്ഥാപിക്കുമെന്നു വാട്ടര് അതോറിറ്റി എക്സിക്യൂട്ടീവ് എന്ജിനിയര് മുഹമ്മദ് റാഷിദ് പറഞ്ഞു. പദ്ധതിയുടെ ആദ്യഘട്ട പൂര്ത്തീകരണത്തിന് 6.45 കോടി രൂപയുടെ ഭരണാനുമതിയാണുള്ളത്. പഞ്ചായത്ത് പ്രസിഡന്റ് ബിന്ദു രാമചന്ദ്രന് അധ്യക്ഷയായി. സ്ഥിരം സമിതി അധ്യക്ഷരായ ശ്രീകല, അഡ്വ. സി ഒ കണ്ണന്, പഞ്ചായത്ത്അംഗങ്ങളായ മോഹനന് , തൊടിയൂര് വിജയന്, സുനിത, കെ ധര്മദാസ്, അനില്കുമാര്, വാട്ടര് അതോറിറ്റി അസിസ്റ്റന്റ് എന്ജിനിയര് അശോക് കുമാര് തുടങ്ങിയവര് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഹര്ത്താല് തൊഴില്മേഖല സ്തംഭിച്ചു കര്ഷകരുടെ ഐക്യദാര്ഢ്യം